ชอบ BGRIM มากกว่า
ดัชนีหุ้นไทยวันที่ 2 ส.ค.61 ปิดที่ 1,708.28 จุด ลบ 13.73 จุด มีมูลค่าการซื้อขาย 53,472.74 ล้านบาท ต่างชาติยังซื้อสุทธิ 347.52 ล้านบาท แต่กองทุนในประเทศพลิกกลับมาขายสุทธิ 3,356.53 ล้านบาท,หุ้นมูลค่าซื้อขายสูงสุด PTT ปิด 52 บาท ลบ 0.50 บาท, PTTGC ปิด 85 บาท บวก 0.50 บาท, KBANK ปิด 212 บาท ลบ 5 บาท, SCB ปิด 141 บาท ไม่เปลี่ยนแปลง และ AOT ปิด 66 บาท ไม่เปลี่ยนแปลง,ตลาดร่วงลง นักลงทุนเทขายทำกำไรระยะสั้น และลดความเสี่ยงกลับมากังวลสงครามการค้า หลังสหรัฐฯขู่ปรับภาษีนำเข้าสินค้าจีนเพิ่ม วุ่นวายไม่รู้จบ คาดว่าประเด็นสงครามการค้าจะยังคงเข้ามาเป็นตัวป่วนตลาดหุ้นทั่วโลกเป็นระลอก,มีบทวิเคราะห์หุ้น UTILITIES จาก บล.ทิสโก้ จากผลกระทบจากเขื่อนที่ลาวแตกอีกครั้ง ระบุว่าการพังของเขื่อนเซเปียนที่มีกำลังผลิตไฟฟ้า 410 MW ซึ่งไฟฟ้ากว่า 90% นำมาขายในไทยจะไม่กระทบต่อการใช้ไฟฟ้าในระยะสั้นและกลาง มองเป็นโอกาสสำหรับผู้ผลิตไฟฟ้าในไทยจากภาวะการขาดแคลนในภาคใต้,ขณะที่เขื่อนไซยะบุรีกำลังการผลิตไฟฟ้าที่ขายให้ไทย 1,220 MW เป็นเขื่อนสำคัญที่มีผลต่อความมั่นคงทางพลังงานของไทย และการพังของเขื่อนเซเปียนจะไม่กระทบต่อการก่อสร้างของเขื่อนไซยะบุรี และมีความเสี่ยงต่ำที่เขื่อนไซยะบุรีจะมีปัญหาเดียวกัน เนื่องจากเขื่อนเซเปียนสร้างเพื่อเก็บน้ำแต่ไซยะบุรีให้น้ำไหลผ่านเพื่อผลิตไฟฟ้า,โดยรวมแล้วทิสโก้ชอบ BGRIM มากกว่า GULF เนื่องจากโอกาสในการเติบโตของ BGRIM ที่สูงกว่า โดยแนะนำให้ ถือ BGRIM มีมูลค่าที่เหมาะสม 24.50 บาท และ ขาย GULF โดยมีมูลค่าที่เหมาะสม 48 บาท มีความเสี่ยงคือการทำ M&A, การเปิดประมูลโรงไฟฟ้ารอบใหม่ และการปิดโรงไฟฟ้านอกกำหนดการ,ปิดท้ายมีข่าวดี บล.ทรีนีตี้ ชวนนักลงทุนฟังงานสัมมนา Mission : Impossible-SET Fallout พบกับกูรูทางเทคนิคมืออาชีพ,เอี้ยก้วย กมลชัย พลอินทวงษ์ ผู้ช่วยกรรมการผู้จัดการ ฝ่ายวิเคราะห์หลักทรัพย์ ในวันพุธที่ 8 ส.ค.นี้ เวลา 13.30-14.30 น. ณ ห้องประชุมสัมมนา ชั้น 25 บล.ทรีนีตี้ สำนักงานใหญ่,สำรองที่นั่ง ,wilawan@trinitythai.com,  หรือโทร.0–2088–9122 ฟรีไม่มีค่าใช้จ่าย,อินเด็กซ์ 51
ดัชนีหุ้นไทยวันที่ 2 ส.ค.61 ปิดที่ 1,708.28 จุด ลบ 13.73 จุด มีมูลค่าการซื้อขาย 53,472.74 ล้านบาท 
ดัชนีหุ้นไทย,บล.ทิสโก้,บล.ทรีนีตี้,เงาหุ้น,อินเด็กซ์ 51